ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብልሽውና ኮሮናቫይረስ ኣብ ኬንያ፡ ነጋዶን ሰበ ስልጣንን ኬንያ ዘኽስስ ግዕዝይና 25 መስከረም 2020 ምንጪ ስእሊ, Reuters መግለጺ ስእሊ, ፖሊስ ኣብ ልዕሊ ኣንጻር ኣብታ ሃገር ዝፍጸም ዘሎ ገበን ግዕዝይና ሰልፊ ተቓውሞ ዘካየዱ ተቓወምቲ መንብዒ ትኪ ተጠቒሙ ኣብ ኬንያ ናውቲ ሕክምና ኮቪድ-19 ንምዕዳግ ዝተሰልዐ ብሚልዮን ዶላራት ዝቑጸር ገንዘብ ብምጥፍኡ፡ መርመርቲ ኬንያ ኣብ ልዕሊ 15 ላዕለዎት ሰበ ስልጣን መንግስትን ነጋዶን ክሲ ክምስርቱ'ዮም። እዞም ምስ ፖለቲከኛታት ርክብ ዘለዎም ውልቀሰባትን ነጋዶን፡ ሕጋዊ ብዘይኮነ መገዲ ጨረታ ክስዕሩ ከም ዝተገብረ እቲ ዝተኻየደ መርመራ የመልክት። ህዝቢ ብፍላይ ብምኽንያት ለበዳ ኮሮናቫይረስ ዘጋጥሞ ዘሎ ጸገማት ምኽንያት ብምግባር ድሕሪ ዘስምዖ ጥርዓንን ተቓውሞን፡ መንግስቲ ኣብቲ ጉዳይ መርመራ ክግበር መምርሒ ሂቡ ነይሩ። መንግስቲ ኬንያ፡ ዝርግሐ ለበዳ ኮቪድ-19 ንምክልኻል ካብ ዝተፈላለዩ ዓበይቲ ትካላት ኣስታት 2 ቢልዮን ዶላር ሓገዝ ገንዘብ ተቐቢሉ'ዩ። እንተኾነ፡ ሰራሕተኛታት ጥዕና ኣገልግሎት ኣብ ዝህብሉ እዋን ከቢድ ሕጽረት መከላኸሊ ኣቑሑ ከም ዝገጥሞም ብተደጋጋሚ ይገልጹ ነይሮም። በዚ ምኽንያት ህይወቶም ኣብ ሓደጋ ከም ዝወደቐን መንግስቲ ቖላሕታ ክገብረሎምን ክምሕጸኑ ጸኒሖም'ዮም። እንተኾነ፡ በዓል መዚ ቀረብ ኣቑሑ ሕክምና ኬንያ ዝጠፍአ ገንዘብ የለን ብምባል ነቲ ክሲ ይነጽጎ። ንተመራመርቲ ዘገረመ ሚስጢር ክታበታት "በጻሕቲ ወጻኢ ሃገር ካብ ዘይንርእይ 7 ወርሒ ሓሊፉ" ስለምንታይ ሰባት ወታእታእ ይብሉ?
